નેતૃત્વ પરિવર્તન બાદ પહેલી વાર પાટીદાર વિસ્તારમાં આવડો મોટો કાર્યક્રમ યોજાઇ રહ્યો છે. સત્તાવાર રીતે ભલે પાટીદાર અભિવાદન સમિતિ દ્વારા આ કાર્યક્રમ યોજાયો હોય, પરંતુ હવે પરદા પાછળ રહેલા ભાજપના આગેવાનો જાહેરમાં આવ્યા છે. રાજ્ય સરકારના પ્રધાનો શંકર ચૌધરી, નાનુ વાનાણી, જયેશ રાદડિયા સહિત ધારાસભ્યો યોગેશ પટેલ, દુષ્યંત પટેલ, રજની પટેલ, બાબુભાઇ પટેલ, કાના અમૃતિયા, વલ્લભ કાક‌િડયા સહિતના ૨૧ ધારાસભ્ય ગઇ કાલે સન્માન સમારોહ કાર્યક્રમના આયોજન અંગેની મિટિંગમાં હાજર રહ્યા હતા.